Fra: Harald Moskvil[harald@agro.no]
Dato: 08.06.2013 17:31:08
Til: edag-regelverk
Tittel: Høringssvar EDAG, saksnr. 2013/173983

Agrodata AS som programvareleverandør av lønnssystemet Agro Lønn, har følgende kommentarer til høringsnotat om EDAG og A-melding.

Vår kommentar gjelder punkt 3.3 i høringsnotatet.

Korreksjon av skattetrekk
Høringsnotatet åpner ikke for korrigering av foretatt skattetrekk. Dette lar seg vanskelig kombinere med transaksjonsbasert innrapportering. Vi er klar over at skattetrekk kan korrigeres innenfor måneden, men dette er ikke nok. En feil knyttet til skattetrekk vil typisk bli oppdaget ved kontroll av lønnslippen av den ansatte eller ved neste lønnskjøring. Det bør da være mulig å korrigere forrige lønning ved en ny innsending. Hvis f.eks. en lønning er kjørt på feil selskap, vil behovet for å korrigere både lønn og skatt være stort.

Korreksjon av arbeidsgiveravgift/grunnlag
Vi har forstått høringsnotatet slik at arbeidsgiveravgiften skal korrigeres i rapporteringsmåneden og ikke i utbetalingsmåneden (den måneden grunnlaget gjelder). Dette er  meget uheldig. Det vil øke kompleksiteten ved korrigering betydelig og øke behovet for avstemming.  Økt behov for avstemming er ikke i tråd med prosjektets målsetting.

Vi ber om at disse momentene tas med i det videre arbeidet.

Mvh
Harald Moskvil
Agrodata as

Utviklingsleder

Epost: harald@agro.no

Mobil: 909 45 800